|  |  |  |  |
| --- | --- | --- | --- |
| |  |  | | --- | --- | | Vælg et element.  Vælg et element. | **Aalborg Universitet** Postboks 159 9100 Aalborg  **Sagsbehandler:**  Inger-marie Brun  Telefon: 9940 2863  Email: imb@ikl.aau.dk  Dato: 14-04-2023 Sagsnr. | | |
| Referat af Studienævnsmøde i Studienævn for Eftervidereuddannelse i Læring og Filosof den 14. april 2023 |

Fremmødt:   
Anja Overgaard Thomassen, Lone Hersted, Janice Vester, Kathrine Vognsen, Maj-Britt Skovhus, Inger-marie Brun.

Fraværende:   
Steen Nielsen, Merete Nielsen   
Referent:  
Inger-marie Brun

|  |  |  |
| --- | --- | --- |
| **Dagsorden**: | | Opfølgning, ansvarlig og deadline |
| 1. | **Godkendelse af dagsorden og referat**  Dagsorden og referat af møde den 27. februar 2023 er godkendt | Referat lægges på hjemmesiden (IMB) |
| 2. | **Siden sidst**   * Timefordelingsarbejdet er godt i gang – det foregår som vanligt i et samarbejde mellem sn-forpersoner og sektionslederne. * Timefordelingsprocessen er afsluttet og klar til at blive sendt ud. | Timerne sendes ud til semesterkoordinatorer til høring i starten af uge 17. |
| 3. | **Censorformandsskabets årsberetning**  Vi har modtaget censorformandsskabets årsberetning.  Studienævnet bedes læse beretningen igennem mhp. punkter med relevans for ELF, samt en diskussion af eventuelle relevant handlinger og/eller OBS punkter der skal arbejdes videre med på uddannelserne.  Beretningen har affødt en række effekter internt på instituttet. Morten Ziethen, Ole Ravn og Anja Overgaard Thomassen har afholdt møde omkring rapporten, som er relativt kritisk overfor AAU og masteruddannelserne læses der mellem linjerne.  Opdraget på baggrund af rapporten er at vejleder skal klæde de studerende bedre på til at kunne argumentere både om valgte metoder / teorier, men også de fravalgte metoder / teorier ved eksamen.  Studienævnet har modtaget og behandlet censorrapporten og formandskabets tilbagemelding er at der kan være ud  Studienævnet stiller sig undrende over at rapporten skal dække alle uddannelser under censorkorpset og rapporten skal afspejle alle censorernes konkrete tilbagemeldinger på de enkelte uddannelsesspor.  Det er fra studienævnets side, beklageligt at AAU og specifikt masteruddannelserne får et fremtrædende negativt fokus i rapporten. Et tilbageblik på tidligere tilbagemeldinger fra censorerne afspejler ikke 1:1 denne kritiske tilbagemelding, som er nævnt i rapporten. | Vejledere skal klæde de studerende bedre på til kritiske spørgsmål til fra censorerne i forhold til studieordningerne læringsmål.  Dette kan være et punkt på det kommende møde mellem uddannelsernes semesterkoordinatorer. |
| 4. | **Optagelseskrav for masteruddannelserne**  Opdraget for ændring af optagelseskrav til masteruddannelserne er at det skal være mere tilgængeligt at søge ind på vores masteruddannelser.   Det har igennem længere tid været et ønske om at opdatere og simplificere optagelseskravene for vores masteruddannelser (MIT undtaget da den ligger under IT Vest).  Nærværende oplæg til optagelseskrav er baseret på et udviklingsarbejde med inddragelse af EVU optagelseskontoret, studieleder, studienævnsforperson og studienævnssekretær. Oplægget bygger ligeledes på data indsamlet fra andre universiteter.  Anja har snakket med studieleder om, hvor smal eller bred optagelseskravene skal være på Masteruddannelserne.   Udgangspunktet for de nye optagelseskrav er at, når man har en Bacheloruddannelse, så er man på dette akademiske niveau og så er specialiseringsområdet af bacheloren sekundær, således at det er muligt for ansøgerne kan skifte uddannelsesretninger. Der hvor der i optagelseskravene kan nuanceres, er at specialiseringerne kan tone deres krav til erhvervserfaringer i forhold til, hvad de to år skal have indeholdt.   Oplæg til adgangskrav:  ELF – Optagelseskrav til masteruddannelserne på Institut for Kultur og Læring*Uddannelse* *Når du søger ind på Master i læreprocesser forudsætter det, at du har en af følgende uddannelser:*   * *en bachelor- eller kandidatuddannelse inden for humaniora, samfundsvidenskab, teknisk- eller naturvidenskab, samt sundhedsvidenskab* * *en relevant mellemlang videregående uddannelse, f.eks. som folkeskolelærer, pædagog, socialrådgiver eller sygeplejerske* * *en relevant professionsbacheloruddannelse, f.eks. som folkeskolelærer, pædagog, socialrådgiver eller sygeplejerske* * *en diplomuddannelse (60 ECTS),*   *Det forventes, at du er i stand til at læse faglitteratur på engelsk og i begrænset omfang på norsk og svensk. Enkelte undervisningsgange må derudover forventes at kunne foregå på engelsk.* *Erhvervserfaring* *Du skal have mindst to års relevant erhvervserfaring efter gennemført adgangsgivende uddannelse.*  *Erhvervserfaringen skal være erhvervet i jobs, hvor indholdet hovedsageligt består i at udvikle menneskelige potentialer – individuelt, i læringsmiljøer, organisationer eller gennem ledelse. (Denne del kan tilrettes specifikt til hver uddannelse.)* *Dispensation* *På grundlag af individuel vurdering kan der dispenseres fra adgangsbetingelserne, hvis det skønnes, at du har tilsvarende uddannelsesmæssige baggrund, der kan sidestilles med de uddannelsesmæssige adgangskrav.*  *Der kan ikke dispenseres fra kravet om toårs relevant erhvervserfaring.*  Studienævnet godkender oplæg til optagelseskrav | De nye optagelseskrav sendes ud til de enkelte studiers koordinatorer til gennemgang og eventuelle nuancer til de specifikke uddannelser.   Anja og Janice koordinerer efterfølgende med EVU og sekretariat og uddannelsesjura om, hvordan og hvornår de nye optagelseskrav kan træde i kraft. |
| 5. | **Handleplan for ELF**  Med afsæt i mødet om kvalitetsrapporten i februar er der udarbejdet en revideret handleplan. Handleplanen har været til gennemsyn hos institutleder og studieleder, og pt. ligger den til gennemsyn og godkendelse hos fakultetet.  Studienævnet bedes forholde sig til handleplanens indhold mhp. eventuelle yderligere punkter der med fordel kan tilføjes, samt eventuelle bemærkninger til nuværende indhold.  Handlingsplan er efter ønske opdateret med ansvarlige og tidsfrister.  Handleplanen er godkendt i studienævnet. | Anja og eventuelt medansvarlige arbejder løbende med at få handleplanens punkter opfyldt. |
| 6. | **MLP – udbud af specialiseringer fra foråret 2024**  På nuværende tidspunkt har vi mulighed for at udbyde en række specialiseringer på MLP 3. semester. Studienævnet bedes forholde sig til hvilke og hvor mange specialiseringer der ønskes udbud sammen med optaget for MLP 2024.  Studienævnet skal arbejde med balancen mellem udbuddet af specialiseringer og økonomi.  Anja har været i dialog med Christian Ydesen og Morten Ziethen omkring udbuddet og oplægget er at der på hjemmesiden skrives ind, at der kun udbydes didaktik og professionsudvikling gældende fra optaget 2024.  MLP kommer til at ligne de øvrige uddannelser med en enkelt specialisering.  Ved denne ændring, skulle det gerne sikres at uddannelsens profil skærpes.  Det skal undersøges om studieordningen skal ændres, der skal ses på om denne frase skal blive stående eller ændres: ”udbydes kun, hvis der er nok studerende”. | Janice, sikre at hjemmesiden rettes til, så det fremgår at det er den ene specialisering der udbydes.  Janice undersøger om der skal ændres i studieordningen. |
| 7. | **Madordning på masteruddannelserne**  Siden sidste studienævnsmøde er der arbejdet videre med at afklare mulighederne for at indføre madordningen. Der gives en opdatering på situationen.  Der arbejdes på at udarbejde en model, for hvordan vi gør, når ordningen gøres obligatorisk.   Udfordringerne med at gøre madordning obligatorisk, går primært på MLP, hvor der er enkeltfag og hvordan vi får dette bedst til at hænge sammen.  Vi skal indskærpe overfor de koordinatorer der afholder seminar på AUB at spisepauser skal overholdes  Forplejningen gøres obligatorisk for de studerende. | Janice, Maj-Britt og Inger-marie er i gang med at udarbejde et overslag over priser og muligheder – dette vil blive fremlagt på næste studienævnsmøde.  Inger-marie får styr på, hvornår der gerne skal afholdes pauser på seminarerne i Aalborg.   OBS på uddannelsernes hjemmesider skal opdateres, når der er truffet aftale om den endelig plan og økonomien heri. Janice og Inger-marie er tovholder på dette. |
| 8. | **Koordinator- og underviserdag d. 18. august 2023**  Studienævnet afvikler koordinator- og underviserdag d. 18. august 2023. Teamet for dagen er ”Fremtidens efter-videreuddannelser”.  Hvordan tænker vi fremtidens masteruddannelser, hvad kan vi bidrage med, hvordan tapper vi ind i verden omkring os og har mulighed for at reagerer på samfundets ønsker til masteruddannelser.  Skal der inviteres oplægsholder med til dagen evt. en tidligere studerende eller en fra aftagerpanelet?   Bud på oplægsholdere:  Anja Kirk kunne være et god bud.   Daniella fra aftagerpanel (LOOP)   En studerende fra KREA?   Mette Vestergaard og Susanne fra UCN / act2Llearn – 2 x MLP   OBS på balance med indlæg fra både det private og det offentlige.   Hvordan gør vi os attraktive overfor det private arbejdsmarked?   Vi skal være skarpe på, hvad det er vi bidrager med?  Studienævnet bedes komme med input og ideer til dagens form og indhold – det vil indgå i det videre arbejde med at planlægge dagen. | Møde er indkaldt.   Lone og Anja sparre omkring program og eventuelle oplægsholdere. |
| 9. | **Eventuelt**   * Status på beholdning af gaver til studiestart og dimission (Maj-Britt)   Studienævnet beslutter at der til studiestart skal udleveres. Bøger Kuglepenne   Til dimission skal der udleveres  Hoptimister   * Struktur i studienævnet   Studienævnet har modtaget en mail fra Morten Ziethen vedr. strukturen i studienævnet. Struktur på SN – oplæg fra Morten: *…. At der til det nye valg til SN kigges på SN-strukturen, sådan at der fx kan sidde en VIP fra hver studieordning, eller hvad der nu anses som hensigtsmæssigt. Som begrundelse kan nævnes, at SN dels bliver mere robust, dels får mere nuancerede diskussioner, samt at infospredningen fra SN til uddannelser bliver lettere.*  Med en ny organisering til det kommende valg, skal Studienævnet tage stilling til, hvor mange medlemmer der eventuelt skal være. Giver det mening at der er en repræsentant fra hver studieretning, eventuelt som observatører, så diskussionerne i studienævnet bliver mere nuancerede og at informationsflow til uddannelserne bliver kortere.   Studienævnet skal arbejde videre med dette og det skal samtidig tænkes ind, hvordan Master i IT kommer med i flowet. | Maj-Britt undersøger, hvor meget vi har på lager af bøger, kuglepenne og hoptimister og hvor meget der skal handles ind og Anja undersøger om der er økonomi til det.   Punktet omkring struktur i Studienævnet sættes på dagsorden til et kommende møde, hvor studienævnet kan fastsætte principper for sammensætningen. Janice er ansvarlig. |